અત્યાર સુધી તમે રાજા-મહારાજાઓ ના સોના-ચાંદી ના વાસણો વિશે સાંભળ્યું હશે, પણ એક એવો હેયર ડ્રેસિંગ સલૂન છે જ્યાં હજામત(દાઢી કરવા) માટે સોના ના રેઝર નો ઉપીયોગ કરવામાં આવે છે. પશ્ચિમી મહારાષ્ટ્ર ના સાંગલી શહેર માં એક એવો જ મેન્સ સલૂન પાર્લર છે જેનું નામ ‘ઉસ્તરા મેન્સ સ્ટુડિયો’ છે. આ સલૂન માં લોકો હજામત માટે વેઇટિંગ લિસ્ટ માં પોતાનું નામ નોંધાવે છે. આ સલૂન ના માલિક રામચંદ્ર દત્તાત્રેય કાશીદ એ પોતાના સલૂન માં એક અનોખો પ્રયોગ કર્યો છે, જે તેનું સોનાનું રેઝર(શેવિંગ મશીન) છે. આ મશીન 18 કૈરેટ ના સાડા દસ તોલા નું છે. તેને પુણે ના એક કારીગરે 20 દિવસો ની મહેનત પછી તૈયાર કર્યું છે. જેમાં સાડા ત્રણ લાખ રૂપિયા ખર્ચ થયા હતા.